stanford-oval/wikipedia huggingface dataset:
לאטיק
הערות שוליים

1 2  Goldstein, Darra (2015). The Oxford Companion to Sugar and Sweets. Oxford University Press. p. 530. ISBN 9780199313396.
↑  "latik". Binisaya.com. נבדק ב-5 ביולי 2011. {{cite web}}:  (עזרה)
↑  "Bisaya translation for "latik"". Bisaya Translator and Cebuano Dictionary. אורכב מ-המקור ב-11 באוגוסט 2013. נבדק ב-5 ביולי 2011. {{cite web}}:  (עזרה)
↑  "Philippine quarterly of culture and society". 32. University of San Carlos. 2004: 31. {{cite journal}}: Cite journal requires |journal= (עזרה)
↑  "Suman Latik". Lutong Bahay. נבדק ב-5 ביולי 2011. {{cite web}}:  (עזרה)
↑  Thampan, Palakasseril Kumaran (1981). Handbook on Coconut Palm. Oxford & IBH. p. 199.
↑  Grimwood, Brian E. (1975). Coconut Palm Products: Their Processing in Developing Countries. Food & Agriculture Organization. pp. 183–187. ISBN 9789251008539.
1 2  "Latik / Fried Coconut Milk Solids". Market Manila. 5 באוגוסט 2008. נבדק ב-5 ביולי 2011. {{cite web}}:  (עזרה)
↑  Vanjo Merano (25 במרץ 2010). "How to Make Latik". Panlasang Pinoy. נבדק ב-5 ביולי 2011. {{cite web}}:  (עזרה)
↑  Reynaldo G. Alejandro; Doreen G. Fernandez (1998). Food of the Philippines. Tuttle Publishing. p. 102. ISBN 978-962-593-245-3.
↑  Philippines. Dept. of Education, Culture, and Sports (1989). Duyan ng magiting: the folk culture of the southern Tagalog region. Kalinangan series. Vol. 3. IMC. ISBN 978-971-10-1241-0.{{cite book}}:  תחזוקה - ציטוט: multiple names: authors list (link)
יעקב סדלר

| --- | --- |
אין תמונה חופשית
 לידה:  11 ביוני 1952 (בן 72) ספליט, הרפובליקה הפדרלית הסוציאליסטית של יוגוסלביה 
 מדינה:  קרואטיה 
 
יעקב סדלר (באנגלית Sedlar; נולד ב-6 בנובמבר 1952) הוא במאי ומפיק סרטים קרואטי, לשעבר נספח תרבות מטעם ממשלתו של פרניו טוג'מן בשנות ה-90. סרטיו הם סרטי תעמולה של לאומנות קרואטית. סרטו הדוקומנטרי "יאסנובאץ – האמת" עורר מחלוקת וגינויים על כך שמזער והכחיש את הפשעים שבוצעו במחנה הריכוז יאסנובאץ על ידי אנשי ארגון אוסטשה במלחמת העולם השנייה ולעומת זאת התמקד בפשעים שלכאורה בוצעו נגד קרואטים על ידי פרטיזנים קומוניסטים במחנה לאחר המלחמה. בנוסף, הסרט מאשים פקידים, אינטלקטואלים, היסטוריונים ועיתונאים קרואטים בעבר ובהווה בהסרת האמת ומכנה אותם "לאומנים יוגוסלבים".
ביוגרפיה

סדלר נולד בספליט, קרואטיה ב-1952. ב-1972 הוא עבר לזגרב, שם למד שפות יוגוסלביות, ספרות ופילוסופיה באוניברסיטת זגרב. לאחר שהשלים את לימודי ב-1977, הוא נרשם לאקדמיה לאומניות המשחק בה למד תיאטרון ובימוי סרטי קולנוע. הוא סיים את לימודיו בשנת 1981.
סדלר היה "התועמלן הראשי" בזמן מלחמות יוגוסלביה בשנות ה-90, לפי ההיסטוריון וייקוסלאב פריצה. הוא התפרסם בזכות סרטים כגון "מדונה" (בקרואטית Gospa) ו"ארבע על ארבע" (בקרואטית Četverored), שמציגים את האירועים במלחמת העולם השנייה ובמלחמה הקרה מזווית קרואטית לאומנית. סדלר גם ביים כמה סרטים דוקומנטריים המהללים את הנשיא הראשון של קרואטיה העצמאית, פרניו טוג'מן ומפלגת הימין שבראשה עמד, מפלגת האיחוד הדמוקרטי של קרואטיה (בקרואטית Hrvatska Demokratska zajednica; HDZ). בניסיון להגדיל את אמינותם של הסרטים מחוץ לקרואטיה, חלק מהם לוו בקריינות באנגלית מפי השחקן מרטין שין.
ב-1996,טוג'מן שכנע אותו להתמנות לנספח התרבות הראשון של קרואטיה בארצות הברית (ניו יורק), בה שהה עד שנת 2000. בשנים אלה הוא התניע פרויקטים שונים וארגן אירועים רבים לקידום התרבות הקרואטית. ג'ו טריפצ'יק, שנשכר כדי לכתוב את הביוגרפיה הרשמית של טוג'מן וביים יחד עם סדלר את הסרט "טוג'מן" (אף על פי שטריפצ'יק טוען שהוא כמעט ולא השתתף בעבודה על הסרט והופתע לראות את שמו חתום עליו), מתאר את סדלר כ"לני ריפנשטל של קרואטיה – אבל ללא הכישרון".
לאחר שובו מארצות הברית בשנת 2000, הממשלה החדשה בקרואטיה הדיחה אותו.
כיום הוא מועסק כיועץ תקשורת בתיאטרון הלאומי הקרואטי בזגרב.
הפולמוס סביב סרטיו

סדלר הואשם בפוליטיזציה ובלאומנות בסרטיו. ב-4 באפריל בשנת 2016 יצא לאקרנים סרטו "יאסנובאץ – האמת". הסרט עוסק בהסתרה לכאורה של פשעים שכביכול בוצעו במחנה הריכוז יאסנובאץ על ידי הממשלה הקומוניסטית של הרפובליקה הפדרלית של יוגוסלביה בין השנים 1945 ל-1951, לאחר מלחמת העולם השנייה. הסרט מכחיש וממזער את שואת היהודים בקרואטיה ואת הג'נוסייד באוכלוסייה הסרבית בקרואטיה בתקופת המלחמה. נטען בו שמספר הקורבנות נופח במכוון על ידי השלטונות לאחר המלחמה, כחלק מתעמולה קומוניסטית. לקראת סוף הסרט, סדלר עובר לעסוק בעת הנוכחית ומזכיר את שמותיהם של אנשי שמאל שלכאורה עוסקים ב"הסתרת פשעי הקומוניסטים" (בהם נשיאי קרואטיה לשעבר סטייפן מסיץ' ואיוו יוסיפוביץ' וחבר הפרלמנט מילורד פופוואץ') ועיתונאים שונים שלכאורה מסייעים להם, בצורה שנראית מגמתית ולא רלוונטית לנושא הסרט, שנועדה "לסמן" אנשים שסדלר מצא פגם בהתנהלותם.
ההיסיטוריון הקרואטי סלבקו גולדשטיין אמר שהסרט "מלא בחצאי אמיתות, שקרים וזיופים" ושאזכור השמות בסופו נועד לשמש כ"צו מעצר מיידי וכתב אישום נגד אותם אישים".
העיתונאי ולדימיר מאטיזניץ' כתב בעיתון היומי "סלובודנה דלמצ'יה" שהסרט "לא מוכיח שלאחר השחרור, הפרטיזנים ביצעו הוצאות המוניות להורג של האסירים, או שמחנה יאסנובאץ שימש רק כמחנה עבודה ומעצר", כפי שנטען בסרט. מחלוקת נוספת סביב הסרט התעוררה בעקבות הצגתה בסרט של כותרת מהעיתון "ויישניק" מ-1945, לפיה גופות שהושלכו לנהר סאווה הגיעו לזגרב מכיוון יאסנובאץ. לאחר בכורת הסרט, העיתונאי לוברו קרניץ' בדק את כל כותרות העיתונים ממאי 1945 בארכיון המדינה בזגרב וגילה שכותרת כזאת אינה קיימת. בבחינה מדוקדקת קרניץ' גילה שהכותרת זויפה, ככל הנראה באמצעות "פוטושופ". לדברי עו"ד וליקו מילייביץ' לאחר חשיפת הפרשה, סדלר יכול למצוא את עצמו מאחורי סורג ובריח באשמת זיוף, הכחשת פשע והסתה נגד פוליטיקאים ועיתונאים.
באפריל 2017, "מרכז שמעון ויזנטל" שלח מכתב למועצת העיר זגרב, שהתקבל מד"ר רוברט רוזט, אז מנהל הספריות של "יד ושם"  במכתב, רוזט ציין שאף על פי שסרטים של סדלר נמצאים ב"מרכז הצפייה" של "יד ושם", אין בכך כל אישור לאמיתות תוכנם. " מרכז ויזנטל" הפציר במועצת זגרב לבטל הענקת פרס מטעמה לסדלר, שהתבסס בין השאר על השימוש של "יד ושם" בסרטים. למרות הניסיון של "יד ושם" להרחיק את עצמו מסדלר, הבמאי לא נרתע מלהמשיך ולעשות שימוש במוסד כדי לתת לגיטיצמיה לערך ההיסטורי לכאורה של סרטיו.
הסתבכויות פליליות

בשנת 2000 נפתחה נגד סדלר חקירת משטרה בחשד לביצוע כמה עבירות פליליות. סדלר תואר במגזין המשפיע "נאסיונל" כ"זייפן, נוכל מניפולטר ועסקן שהוקע ברבים". ב-2004 פורסם שלסדלר חוב של כמעט 5,000 דולר בגין כרטיסי חניה שלא שולמו. ב-2018, אוסטרליה החליטה לבטל את הוויזה שניתה לו.
הערות שוליים

↑  Perica 2002, p. 121 & 172.
1 2  Fisher 2006, p. 112.
↑  Milekic, Sven (21 באפריל 2017). "Dishonour for Zagreb Over 'Alternative Facts' About Holocaust". BalkanInsight. נבדק ב-5 בספטמבר 2019. {{cite web}}:  (עזרה)
↑  Perica 2002, p. 121.
↑  Milekic, Sven (3 במאי 2017). "Propaganda Trip: Why Franjo Tudjman's Biographer Rebelled". BalkanInsight.com. נבדק ב-26 בנובמבר 2019. {{cite web}}:  (עזרה)
↑  Tripician, Joe (25 בפברואר 2016). "Balkanized at Sunrise". Medium.com. {{cite web}}:  (עזרה)
↑  "Split: Prikazan dokumentarni film "Jasenovac-istina" Jakova Sedlara". www.nacional.hr (בקרואטית). 7 באפריל 2016. {{cite web}}:  (עזרה)
↑  Pavliša, Mija (5 באפריל 2016). "Goldstein: Sedlarov film 'Jasenovac - istina' pun je poluistina, laži i falsifikata". tportal.hr (בקרואטית). {{cite web}}:  (עזרה)
1 2  Matijanić, Vladimir (6 באפריל 2016). "U Splitu prikazan". slobodnadalmacija.hr (בקרואטית). {{cite web}}:  (עזרה)
↑  "OTKRIVAMO - JASENOVAC-FOTOŠOPIRANA ISTINA: Sedlarov udarni argument o plivanju leševa uzvodno je loša montaža". Lupiga (בקרואטית).
↑  "Jakov Sedlar bi zbog filma 'Jasenovac – istina' mogao u zatvor" (בקרואטית). Telegram. 18 באפריל 2016. {{cite web}}:  (עזרה)
↑  "Wiesenthal Center Urges Zagreb City Council to Deny Award to Croatian Film Director Sedlar" (באנגלית). WiesenthalCenter.
↑  rov-film-o-mossadovom-agentu-20200510 "Židovska općina negoduje jer HRT prikazuje Sedlarov film o Mossadovom agentu" (בקרואטית). TPortal. {{cite web}}: Check |url= value (עזרה)
↑  "Višestruki prevarant Sedlar dolazi za šefa drame HNK Split – Nacional.hr" (בקרואטית).
↑  "Sedlarovi "olakšali" Importanne Galeriju za 30.000 kuna?" (בקרואטית).
↑  "Evo što australska ambasada kaže o odbijanju vize neonacistu Bujancu".
יער אוקסליס

| --- | --- |

 מיקום
 מדינה:  הממלכה המאוחדת הממלכה המאוחדת
 מיקום:  הרובע המלכותי של גריניץ' 
 קואורדינטות:  51°28′01″N 0°03′58″E﻿ / ﻿51.467°N 0.066°E﻿ / 51.467; 0.066
  (למפת לונדון מוגדלת) קנט סארי ברקשייר בקינגהאם הרטפורדשייר אסקסיער אוקסליס(למפת לונדון רגילה) קנט סארי בר. בקי. הרטפורדשייר אסקסיער אוקסליס(למפת הרובע המלכותי של גריניץ' רגילה) יער אוקסליס(למפת הרובע המלכותי של גריניץ' מוגדלת) יער אוקסליס
 
יער אוקסליס (באנגלית: Oxleas Wood) הוא שריד של יער עתיק הנמצא באזור רובע גריניץ' שבלונדון, אנגליה.
היסטוריה

גילו של היער למעלה מ-8,000 שנים, ובעבר היה חלק מיער גדול שנמצא בצידה הדרומי של גבעת שוטרז (גבעת היורים).
היער הוא שטח מוגן ושמורת טבע, אולם ישנן מספר תוכניות המעוררות התנגדויות רבות של ארגונים שומרי טבע, לבנות דרכו מספר דרכים מהירות שיובילו לגשרים חדשים שייבנו על נהר התמזה.
כריס ג'ורדן

| --- | --- |
אין תמונה חופשית
 לידה:  1963 (בן 61 בערך) סן פרנסיסקו, ארצות הברית 
 מקום לימודים:  אוניברסיטת טקסס באוסטין 
 תחום יצירה:  אמנות פלסטית 
 www.chrisjordan.com
 
כריס ג'ורדן (באנגלית: Chris Jordan; ‏נולד ב־1963) הוא אמן אמריקאי שעוסק באמנות פלסטית. בתערוכה בשם "מריצים מספרים: דיוקן עצמי אמריקאי", ג'ורדן מנסה להמחיש באמנות את הסטטיסטיקות שמאחורי תרבות הצריכה האמריקאית.
ג'ורדן מתגורר בסיאטל, אך גדל בקונטיקט במשפחת איש עסקים. הוא למד באוניברסיטת אוסטין, ועבד כמה שנים בתחום המשפטי. לאחר סיום הקריירה המשפטית הוא עבר לעסוק בצילום, והצלחתו אפשרה לו להקדיש את כל זמנו לאמנות.
יעקב ברונובסקי

| --- | --- |

 לידה:  18 בינואר 1908 לודז', פולין הקונגרסאית 
 פטירה:  22 באוגוסט 1974 (בגיל 66) איסט המפטון, ארצות הברית 
 ענף מדעי:  מתמטיקה, ביולוגיה, היסטוריה של המדע 
 מקום מגורים:  הממלכה המאוחדת 
 מקום קבורה:  בית הקברות הייגייט 
 מקום לימודים:  Central Foundation Boys' School (1927)  ג'יזס קולג', קיימברידג' (1933) 
 מנחה לדוקטורט:  ה. פ. בייקר 
 מוסדות:  אוניברסיטת האל (1934–1942)  מכון סאלק לביולוגיה (1960–1974)  משרד הפנים (בריטניה) (1942–1945)  המכון הטכנולוגי של מסצ'וסטס (1953–1953)  אונסק"ו (1947–1950)  National Coal Board (1950–1964) 
 בן או בת זוג:  Rita Bronowski (1941–22 באוגוסט 1974) 
 צאצאים:  ליסה ג'רדין 
 
יעקב בּרוֹנוֹבסקי (בפולנית: Jacob Bronowski;‏ 18 בינואר 1908 – 22 באוגוסט 1974) היה מתמטיקאי, ביולוג והיסטוריון של המדע, בריטי ממוצא יהודי-פולני. התפרסם כמגיש סדרת הטלוויזיה התיעודית ב-BBC, "מותר האדם" (The Ascent of Man).
ביוגרפיה

ברונובסקי נולד ב-1908 בעיר לודז' שבפולין הרוסית. משפחתו עברה לגרמניה במהלך מלחמת העולם הראשונה, ולאחר מכן לממלכה המאוחדת בשנת 1920. הוא למד מתמטיקה באוניברסיטת קיימברידג' ובמקביל ערך כתב-עת ספרותי, היה שחמטאי מוביל וכתב מאמרים עבור מגזין השחמט הבריטי בין השנים 1926–1970. הוא קיבל תואר דוקטור במתמטיקה בשנת 1935, על כתיבת מחקר בגאומטריה אלגברית. מ-1934 עד 1942 לימד מתמטיקה באוניברסיטת הול.
במהלך מלחמת העולם השנייה עבד ברונובסקי עבור מחלקת חקר ביצועים של בריטניה, שם פיתח גישות מתמטיות לאסטרטגיות של הפצצות חיל האוויר המלכותי. בסוף המלחמה, היה ברונובסקי חלק מהצוות הבריטי אשר ביקר ביפן כדי לתעד את ההשפעות של הטלת הפצצה הגרעינית על הירושימה ועל נגסאקי.
לאחר שראה את תופעות הלוואי של הפצצות נגסאקי והירושימה, הוא הפסיק את עבודתו במחקר צבאי ופנה לביולוגיה, בדומה לחברו לאו סילארד, ופיזיקאים רבים אחרים באותה תקופה, זאת כדי לחקור ולהבין טוב יותר את מהות האלימות. לאחר מכן הוא מונה למנהל מחקר של מועצת הפחם הלאומית הבריטית, ומנהל עמית של מכון סאלק משנת 1964.
בשנת 1950 קיבל ברונובסקי את גולגולת הילד מטאונג (אוסטרלופיתקוס אפריקנוס), והוא התבקש לנסות להשתמש בכישוריו הסטטיסטיים ליצור מדד לגודל שיני הגולגולת, כדי להשוות אותם לשיני הקופים. העבודה על פרויקט זה הפנתה את תחום המחקר שלו לביולוגיה של האינטליגנציה.
בשנת 1960 כתב ספר ביחד עם ברוס מאזליש את הספר "Western Intellectual Tradition" שתורגם למספר שפות, ומשמש כספר לימוד באוניברסיטאות.
בשנת 1967 העביר ברונובסקי שש הרצאות זיכרון לסילימן (Silliman Memorial Lectures) באוניברסיטת ייל, ובחר כנושא שלו את תפקיד הדמיון והשפה הסימבולית בהתקדמות הידע המדעי. תמלילי ההרצאות פורסמו לאחר מותו בשנת 1978 באנגלית, ובתרגום לעברית בשנת 1981.
ברונובסקי התפרסם בציבור בעיקר בזכות סדרת הטלוויזיה התיעודית שהפיק ה-BBC בשנת 1973, "מותר האדם" (The Ascent of Man), על תולדות האדם והעשייה המדעית. הפרויקט היה המשך לסדרה של היסטוריון האמנות קנת' קלארק "ציוויליזציה" (1969), שעסקה בהיסטוריה של התרבות. הסדרה שודרה בטלוויזיה הישראלית בסוף 1974. במהלך עשיית הסדרה "מותר האדם" התראיין ברונובסקי בתוכנית האירוח הבריטית "פרקינסון". מאוחר יותר סיפר המארח מייקל פרקינסון כי תיאורו של ברונובסקי על ביקור באושוויץ, שם איבד רבים מבני משפחתו במהלך השואה, היה אחד הראיונות הזכורים ביותר שלו.
חיים אישיים

ברונובסקי התחתן עם ריטה קובובלנץ בשנת 1941. לבני הזוג נולדו ארבע בנות, הבכורה היא האקדמאית הבריטית ליסה ג'רדין ואחרת הייתה הקולנוענית ג'ודית ברונובסקי. הוא נפטר בשנת 1974 מהתקף לב באיסט המפטון, ניו יורק, שנה לאחר סיום צילומי הסדרה "מותר האדם". ריטה ברונובסקי נפטרה בקליפורניה בספטמבר 2010, בת 92.
ספריו

The Poet's Defence (1939)
William Blake: A Man Without a Mask (1943)
The Common Sense of Science (1951)
The Face of Violence (1954)
Science and Human Values. New York: Julian Messner, Inc. 1965 [1956].
William Blake: The Penguin Poets Series (1958)
The Western Intellectual Tradition, From Leonardo to Hegel (1960) – with Bruce Mazlish
Biography of an Atom (1963) – with Millicent Selsam
Insight (1964)
The Identity of Man. Garden City: The Natural History Press. 1965.
Nature and Knowledge: The Philosophy of Contemporary Science (1969)
Atomic Fusion, illustrated by Bartley Powell. Published by Newman Neame Take Home Books Ltd.
William Blake and the Age of Revolution (1972)
The Ascent of Man (1974)
A Sense of the Future (1977)
Magic, Science & Civilisation (1978)
The Origins of Knowledge and Imagination (1978)
The Visionary Eye: Essays in the Arts, Literature and Science (1979) – edited by Piero Ariotti and Rita Bronowski.
ספריו > בתרגום עברי

מותר האדם; תרגום: מ. וורמברנד; עריכה מדעית: זאב בכלר, רמת גן: מסדה, 1978.
מקורות הידיעה והדמיון: וכן כשפים, מדע ותרבות: שני מחזורי הרצאות; תרגמה מאנגלית: שרה ירצקי-קהנסקי, תל אביב: עם עובד ('ספרית אופקים'), 1981.
הערות שוליים

↑  New Scientist profile 23 November 1961 p 483
↑  אחרי פצצות הגרעין – ג׳ונגל מדענים בריטיים ואמריקאים מתארים השואה שלאחר מלחמה גרעינית, הארץ, 16 בפברואר 1962
↑  רות בונדי, המדען כאדם, דבר, 2 בינואר 1981
↑  מרדכי בוסק, "מותר האדם" - סדרה חדשה בטלוויזיה, דבר, 15 באוקטובר 1974
עדית זרטל, "מותר האדם" והטלוויזיה, דבר, 15 בנובמבר 1974
נעמי גל, נגמר המותר, מעריב, 6 באפריל 1975
↑  Bronowski, Jacob (8 בפברואר 1974). "Dr. Jacob Bronowski". Parkinson (ראיון). Interviewed by Michael Parkinson. BBC Television. נבדק ב-2014-02-03. {{cite interview}}:  (עזרה)
| --- | --- |
בקרת זהויות :  NLI: 987007259131605171  PLWABN: 9810532224305606  BNE: XX1064374  BnF: cb12776602w (data)  CANTIC: a12128491  CiNii: DA0103097X  GND: 124198074  ICCU: SBLV002583  ISNI: 0000 0001 2026 0318  LCCN: n50041276  LNB: 000080750  MGP: 18503  NDL: 00434464  NKC: skuk0001841  NLA: 36576913  NLK: KAC199603543  NTA: 068409613  SELIBR: 43127  SNAC: w6989123  SUDOC: 066901286  Trove: 1302113  VcBA: 495/323730  VIAF: 54274208   WorldCat (עם VIAF): 54274208
ייעוץ ארגוני

ייעוץ ארגוני הוא תחום המתמקד בארגון ובתהליכים בתוכו ובסביבתו, בפיתוח מנהלים וניהול כישרונות, ובתרבות ארגונית במטרה לשפר את התפקוד שלו. ייעוץ ארגוני תומך בארגון המתמודד עם סביבה דינמית. במציאות זו נדרש הארגון להגביר באופן מתמיד את יכולותיו וכושר הסתגלותו, כך שלמעשה הוא נמצא באופן מתמיד בתהליכי שינוי. מטרתו של תהליך הייעוץ הוא לעזור לארגון להשיג את מטרותיו ולצמוח, תוך שהוא מצמיח את העובדים. בעידן הידע מתבססת ההבנה שהצלחתו של הארגון תלויה ברווחה של האנשים העובדים בו, הנדרשים להביא יכולות אינטלקטואליות ורגשיות מפותחות להשגת מטרות הארגון. תפקיד היועץ לסייע למנהלים בארגון להבין ולהגדיר את מטרותיו בתוך הסביבה שבה הוא פועל, ולבחור את הדרך המיטבית להשגתן.
תהליכי ייעוץ ארגוני יכולים להתבצע על ידי גורמים מתוך הארגון, לעיתים בליווי יועץ חיצוני או על ידי יועץ חיצוני, במקרים בהם גורם חיצוני ייתפס בעיני עובדים ומנהלים כמי שאינו בעל עניין. יועץ ארגוני מקבל את הכשרתו באחד התחומים של מדעי החברה (כגון: פסיכולוגיה וסוציולוגיה), אך גם בלימודי הנדסת תעשייה וניהול  ומנהל עסקים.
הייעוץ הארגוני הוא תהליך המפגיש שלוש  עולמות תוכן:
עולם התוכן המתמחה באנשים בארגון: מדעי ההתנהגות, פסיכולוגיה ארגונית, הנעה, הדרכה, שיטות תגמול, הערכה ומשוב, עבודת צוות וכיוצא בזה.
עולם התוכן המתמחה במשימות הארגון: אסטרטגיה עסקית ושיווקית, מטרות, יעדים, הגדרות תפקיד, מבנה ארגוני, שיפור תהליכים וכו'.
מקומו של הארגון בסביבה: העוסק במבנה הרשתי הבלתי פורמלי של הארגון, מבנה החיבוריות ויחסי הגומלין בין האנשים הפועלים בו ובסביבתו. יחסים עם ספקים, מתחרים, לקוחות, בעלי עניין ועוד.
הייעוץ הארגוני מתאים לכל ארגון ובמיוחד לארגונים אשר נמצאים בתהליכי שינוי, הן תהליכי צמיחה והן תהליכי קיטון. כיום, יותר ויותר ארגונים משלבים פעילויות של פיתוח וייעוץ ארגוני בניהול השוטף של הארגון.
התפתחות הייעוץ הארגוני

הייעוץ הארגוני החל להתפתח כמקצוע וכדיסציפלינה כאשר הדרישות למוצרים בייצור המוני (בתחילה בנשק ובהמשך מוצרי צריכה בהמשך) הולידו מפעלים בעלי מורכבות מבנית. מפעילים אלו שהחלו לגדול ולהעסיק אלפי עובדים חדשים לא הייתה מומחיות בארגון אנשים, תהליכים ומכונות על מנת למקסם את היעילות. השאלות הראשונות איתן התמודדו הארגונים נגעו בסוגיות פנים ארגוניות כגון הנעת עובדים, שיפור תהליכי העבודה בארגונים והקשר בין מנהלים לעובדים.
מטרות הייעוץ הארגוני

מטרת הייעוץ הארגוני היא לסייע להנהלת הארגון להביא את הארגון לתוצאות אופטימליות לאורך זמן על ידי הפעלה וניהול נכון של העובדים והמנהלים שלו בכלל, ובמצבים של שינוי, צמיחה ומשבר, בפרט. היועץ הארגוני יסייע להפיכת הארגון לגמיש, בעל יכולת הסתגלות, יכולת התאוששות מהירה ויכולת התמודדות ומתן תגובה מהירה לשינויים שמכתיבה הסביבה העסקית המודרנית או כפי שמתואר בספרות יפתח עמידות.
ייעוץ ארגוני מגיע בדרך כלל לאחר קבלת ייעוץ אסטרטגי. הייעוץ האסטרטגי מסייע לארגון לגבש את כיווני הפעולה, האסטרטגיה העסקית, המטרות והיעדים ולכן מתמקד בסביבה שמחוץ לארגון. הייעוץ הארגוני מסייע לארגון לגבש את הדרך הנכונה למימוש הכיוונים וליישום האסטרטגיה, המטרות והיעדים שהגדיר לעצמו או ועל כן מתמקד בסביבה הפנים-ארגונית.
בשני העשורים האחרונים הפכה סוגיית הארגונים למורכבת הרבה יותר, הן כתוצאה מפעילות של מהחברות בסביבות בינלאומיות, התחרות המהירה וכתוצאה מהאתגרים המורכבים של גיוס ושימור ההון האנושי בארגון. סוגיית עיצוב תרבות ארגונית מיטבית הופכת להיות אחת החשובות בתפקידי ההנהלה. נושא עיצוב או עיצוב מחדש של תרבות הארגון הוא נושא תשתית אשר חייבים לעסוק בו מידי תקופה, על מנת לאפשר לארגון ולעובדיו להתפתח, ומכאן הופך תחום הייעוץ בסוגיית הערכים לסוגיה מרכזית בעבודת היועץ הארגוני[דרוש מקור].
היועץ הארגוני

היועץ הארגוני חייב לשלב בהשכלתו ובניסיון שלו את שתי הדיסציפלינות – ההתנהגותית והעסקית. עליו להיות בעל כושר ניתוח, אבחון ולמידה מהירים וחדים. עליו לאבחן את היכולות של המנהלים, את התרבות הארגונית, את החולשות והחוזקות של הארגון, עליו להיות בעל יכולת השפעה, יכולת ללוות מנהלים באופן אישי ולהיות בעל יכולת להנחות תהליכים בקבוצות וצוותים. עליו להיות בעל יכולת יצירתית להתאים פתרונות לבעיות ומצבים מורכבים, עליו להיות בעל כושר ניסוח והתבטאות בכתב ובעל פה ובאופן כללי גורם המניע תהליכים.
האתיקה של הייעוץ הארגוני

האתיקה של הייעוץ הארגוני דורשת כי היועץ יפעל להעצמת המנהלים שהוא עובד עמם מבלי להפוך לגורם מוביל ודומיננטי שהארגון מפתח בו תלות מצד אחד, ולהוות גורם שמאתגר ומציף בעיות וקשיים שאינו פועל כדי לרצות את המנהלים שהוא עובד עמם על מנת להבטיח את שרידותו בארגון, מצד שני.
ייעוץ ארגוני מתמקד בתהליכים שונים המתרחשים בתוך ארגון. עבודת הייעוץ הארגוני כוללת פעילויות ייעוץ, הכשרה וליווי של בעלי תפקידים שונים בהקשר תוך-ארגוני ובין-ארגוני, וכן מחקר יישומי. בעבודות השונות שמבצעים היועצים הארגוניים, ניכר עניין עקבי במפגש שבין האדם לארגון, וכן חוזרת ההכרה בתרומה של פרספקטיבות שונות וייחודיות לעבודה הארגונית. עבודת הייעוץ הארגוני מגיעה מתוך מספר פרדיגמות אקדמיות שונות. המובילות שבהן הן הפרדיגמה הפסיכולוגית, הפרדיגמה הסוציולוגית, הפרדיגמה של מנהל עסקים והנדסת תעשייה וניהול.
קיימות מספר רב של הגדרות שונות ומורכבות המנסות להגדיר מהו ייעוץ ארגוני; בהתאם לכך ישנן תאוריות רבות המנסות להגדיר כיצד צריך לנהל את תהליך הפיתוח הארגוני.
להלן דוגמאות לכמה הגדרות קיימות:
שיפור ופיתוח האפקטיביות של הארגון – הגדרה זו באה מתוך התפיסה שארגונים מעוניינים להגיע ליעילות מרבית, בהתאם לכך לשפר את תפוקתם ולהוריד את העלויות הכרוכות בכך. אולם הגברת היעילות הארגונית תלויה במטרות הארגון וביעדים המוגדרים על ידו. במקרה זה תפקיד היועץ הארגוני הוא לבחון את מידת התאמתם של המטרות והיעדים לארגון.
שיפור אספקטים שונים של חיי הארגון, כמו: תרבות, ערכים, מערכות והתנהגות. במקרה זה המטרה של ייעוץ ארגוני היא הגדלת האפקטיביות והבריאות הארגונית באמצעות התערבויות מתוכננות ביחסים ובפעילויות.
ייעוץ ארגוני הוא שיפור החזון הארגוני, העצמה, למידה, תהליכי פתרון בעיות, באמצעות ניהול מתמיד ומשתף של התרבות הארגונית – תוך דגש מיוחד על תפקיד המנחה והיועץ, תוך יישום תאוריה ומתודולוגיה אקדמית.
ייעוץ ארגוני הוא תהליך מתוכנן של ארגון כך שישיג את המטרות שאליהן הוא שואף. זאת תוך כדי התמקדות בפיתוח מבנים, מערכות ותהליכים בתוך הארגון שמשפרים את האפקטיביות שלו.
פעילות היועץ הארגוני

תהליך הייעוץ מתחיל באבחון ארגוני, שמטרתו לאתר את הפערים בין המצב המצוי למצב הרצוי. לשם כך עליו לזהות, לאבחן ולהגדיר את האירועים המרכזיים המתרחשים בתוך הארגון והמשפיעים על התנהלותו, אלו תהליכים יוצרי ערך שהם חשובים לפעילותו האופטימלית של הארגון. לאחריו מתקבלות החלטות על השינוי הדרוש ועל תהליך הליווי שיתמוך בו בצורה מיטבית. היועץ החיצוני מביא איתו מומחיות בתהליכי שינוי, ופועל בשיתוף עם המנהלים והמנהיגים בארגון, המובילים את קבלת ההחלטות בתוכן הרלוונטי לארגון. בכל שלב נדרשים המנהלים המובילים את השינוי לקבל החלטות השוקלות את המאמץ שהם מוכנים להשקיע בתהליך ואת מחירי השינוי, אל מול העלויות של השארת המצב ללא השגת המטרות שהוגדרו. תפקידו של היועץ לסייע בקבלת ההחלטות על ידי הגברת המודעות, ניתוח המצב לאיתור סיבות השורש לסימפטומים הגלויים, והתמודדות עם הקשיים העולים בתהליכי שינוי.
טווח הפעילות בתחום הייעוץ הארגוני נע בין עבודה על היבטים ממוקדי עובדים כגון: הנעת עובדים, תקשורת פנים-ארגונית, פיתוח מנהיגות ובניית צוות, לבין היבטים ממוקדי מערכת כגון: גיבוש חזון ואסטרטגיה, הקמת יחידה חדשה, הטמעת נורמות של איכות, מיזוגים ורכישות וכדומה. בהתאם למגוון הרב של יישומי הייעוץ ישנם היבטים הממוקדים בתוצאות, אשר לרוב קלים יותר למדידה פוזיטיביסטית מול היבטים הממוקדים בתהליכים שהמדידה שלהם מורכבת יותר.
פעילות היועץ הארגוני > תחומי העיסוק של היועץ הארגוני

תחומי העיסוק של היועץ הארגוני רבים ומגוונים:
אבחון ארגוני – על ידי ראיונות, סדנאות וסקרים
הנחיית תהליכי הגדרת חזון וערכים בהנהלה בכירה
הטמעת חזון וערכים לרמת מנהלים זוטרים ועובדים
ביצוע התאמות נדרשות בתרבות הארגונית
סיוע בהובלת תהליכי שינוי וצמיחה
שיפור ממשקים ארגוניים ותקשורת פנים ארגונית
שיפור תהליכי שירות פנימי וחיצוני
ייעוץ וליווי אישי למנהלים
פיתוח מיומנויות ניהול של מנהלים
פיתוח צוותים – אורגניים ורב-מקצועיים
הטמעת תהליכי הערכה, משוב וניהול על פי יעדים
הטמעת תהליכי למידה והפקת לקחים
ליווי תהליכי התייעלות וצמצום – כולל ליווי תהליכי פרישה ופיטורין
סיוע בהקמה וליווי פונקציית משאבי אנוש, פיתוח ארגוני והדרכה
פיתוח האג'יליות של ארגונים
מדידה ואבחון של המבנה הרשתי של ארגונים
שיפור ופיתוח אינטליגנציה ארגונית ומתן כלים לארגון לניהול המורכבות
ייעוץ תעסוקתי וליווי בתהליכי ראיונות עבודה
ראו גם

התנהגות ארגונית
תקשורת פנים-ארגונית
ייעוץ אסטרטגי
לקריאה נוספת

Schein, E. H. (1990). A general philosophy of helping: Process consultation. Sloan Management Review, 31(3), 57-64.
הערות שוליים

↑  ארגונים גדולים מאופיינים במספר גדול של דרגים ניהוליים, במספר גדול של יחידות משנה, במגוון רחב של תפקידי קו ומטה.
יעקב ברמן

ערך זה עוסק ברב ואיש חינוך ישראלי. אם התכוונתם לפוליטיקאי יהודי-פולני קומוניסט, ראו .
| --- | --- |

יעקב ברמן
 לידה:  2 בינואר 1878 סלנט, ליטא 
 פטירה:  22 באפריל 1974 (בגיל 96) ל' בניסן ה'תשל"ד
 מדינה:  ישראל 
 תקופת הפעילות:  ?–1974 
 פרסים והוקרה:  פרס ישראל (1968)  יקיר ירושלים (1968)  פרס שפירא (1972) 
 
הרב יעקב בֶּרמן (2 בינואר 1878 – ל' בניסן ה'תשל"ד, 22 באפריל 1974) היה רב ואיש חינוך רוסי-ישראלי, ממניחי היסודות לחינוך הדתי בישראל. מראשי "המזרחי" ברוסיה ובארץ ישראל, רב העיר ברדיצ'ב (1910–1920), מפקח ראשי על בתי הספר של "המזרחי" וסגן מנהל מחלקת החינוך של הוועד הלאומי (1924–1944), חבר הוועד הפועל הציוני, מייסד המכון התורני הפדגוגי ומנהלו עד מותו (1950–1974). חתן פרס ישראל לחינוך לשנת תשכ"ח (1968). זוכה אות יקיר ירושלים לשנת 1968.